**ROMÂNIA**

**JUDEȚUL BISTRIȚA- NĂSĂUD**

**Consiliul Local al comunei Feldru**

**HOTĂRÂRE**

**privind aprobarea modificării contractului de închiriere nr. 4647/10.05.2024**

**având ca obiect închirierea suprafeței de 589 ha de pășune aflate în domeniul**

**public al comunei Feldru către Asociația Crescătorilor de Ovine și Caprine Galaț 2048**

Consiliul Local al Comunei Feldru, județul Bistrița-Năsăud, întrunit în ședință ordinară din data de 28.02.2025 în prezența a unui număr 15 de consilieri din totalul de 15 consilieri în funcție.

Având în vedere:

Referatul de aprobare al primarului comunei Feldru nr. 2089 din 20.02.2025;

Raportul compartimentului de resort nr. 2090 din 20.02.2025;

Avizul comisiilor de specialitate nr. 2342 din 27.02.2025;

- cererea nr. 1 din 28.01.2025 înregistrată la primăria comunei Feldru cu nr. 904 din 28.01.2025 adresată de către Asociația Crescătorilor de Ovine și Caprine Galaț 2048 prin care solicită modificarea contractului de închiriere nr. 4647 din 10.05.2024 având ca obiect închirierea suprafeței de 589 ha de pășune aflate în domeniul public al comunei Feldru, în sensul diminuării suprafeței folosite cu 25 ha pășune din ridul Munceii Înșirați, justificând că această suprafață de teren se află într-o categorie de folosință necorespunzătoare care nu pot fi folosite pentru pășunatul animalelor.

- prevederile contractului de închiriere nr. 4647 din 10.05.2024 având ca obiect închirierea suprafeței de 589 ha de pășune aflate în domeniul public al comunei Feldru către Asociația Crescătorilor de Ovine și Caprine Galaț 2048 prin care se arată că modificarea sau adaptarea contractului se poate face numai prin act adițional încheiat între părțile contractante și orice modificări legale ale prevederilor contractului de închiriere vor fi însușite prin hotărârea consiliului local.

- art. 129, alin. (2), lit. c), alin. 6, lit a) din Ordonanța de Urgență nr. 57/2019 privind Codul administrativ.

În temeiul art. 196, alin. (1), lit. a) din Ordonanță de Urgență nr. 57/2019 privind Codul administrativ.

**HOTĂRĂȘTE:**

**Art. 1** Se aprobă modificarea contractului de închiriere nr. 4647 din 10.05.2024 având ca obiect închirierea suprafeței de 589 ha de pășune aflate în domeniul public al comunei Feldru către Asociația Crescătorilor de Ovine și Caprine Galaț 2048 în sensul diminuării suprafeței închiriate cu 25 ha.

**Art. 2.** Cu aducerea la îndeplinire a prevederilor prezentei hotărâri întocmirea și semnarea actului adițional se încredinţează primarul comunei Feldru.

**Art. 3.** Prezenta hotărâre a fost adoptată cu 15 voturi „pentru” 0 voturi „împotrivă” 0 „abțineri” din consilieri prezenți.

**Art. 4.** Prezenta hotărâre se comunică prin grija secretarului general al comunei Feldru cu:

- Primarului comunei Feldru;

- Instituția Prefectului, județul Bistrița-Năsăud;

- Asociația Crescătorilor de Ovine și Caprine Galaț 2048;

**Președinte de ședinţă Contrasemnează secretar general**

**Sălvan Ioan-Gabriel al comunei**

**Beșuțiu Gavrilă**

**Nr. 12 din 28.02.2025**